pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ครบรอบ 38 ปี ก.วิทย์ รวท.แถลงผลการดำเนินงาน
วันพุธที่ 29 มีนาคม 2560
ครบรอบ 38 ปี ก.วิทย์ รวท.แถลงผลการดําเนินงาน
15 มีนาคม 2560 ณ ห้องประชุมชั้น 4 สป.วท./ ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี บันทึกเทปคําปราศัยกับ Most Channel สําหรับพิธีวันคล้ายวันสถาปนากระทรวงวิทยาศาสตร์และเทคโนโลยี ในวันที่ 24 มีนาคม 2560 ที่จะถึงนี้
ดร.อรรชกา สีบุญเรือง กล่าวว่าวันที่ ๒๔ มีนาคม ของทุกปี เป็นวันคล้ายวันสถาปนากระทรวงวิทยาศาสตร์และเทคโนโลยี ซึ่งได้เวียนมาครบ ๓๘ ปี ในปีนี้
กระทรวงวิทยาศาสตร์และเทคโนโลยี ได้มุ่งมั่นในการวิจัยพัฒนาวิทยาศาสตร์และเทคโนโลยีของประเทศไทยให้ก้าวหน้าพร้อมทั้งนํามาใช้ในการพัฒนาเศรษฐกิจและสังคมไทยตามนโยบายของรัฐบาล โดยมีผลการดําเนินงาน ดังนี้ด้านการเพิ่มขีดความสามารถในการแข่งขันของประเทศ กระทรวงวิทยาศาสตร์และเทคโนโลยี ได้จัดตั้งโครงการเมืองนวัตกรรมอาหาร (Food Innopolis)เพื่อส่งเสริมการร่วมวิจัยเชิงพาณิชย์ระหว่างบริษัทและสถาบันวิจัยหรือมหาวิทยาลัย เพื่อสร้างสินค้าและนวัตกรรมอาหารมูลค่าสูง
นอกจากนี้ กระทรวงได้ริเริ่มโครงการเขตนวัตกรรมระเบียงเศรษฐกิจพิเศษภาคตะวันออก เพื่อรองรับการพัฒนาระเบียงเศรษฐกิจภาคตะวันออกของรัฐบาล โดยเน้นส่งเสริมการวิจัยพัฒนาด้านหุ่นยนต์ ระบบอัตโนมัติและอุปกรณ์อัจฉริยะ และเทคโนโลยีชีวภาพในการส่งเสริมผู้ประกอบการใหม่ หรือ สตาร์ทอัพ กระทรวงมีโครงการพัฒนามหาวิทยาลัยแห่งการประกอบการ ร่วมกับ 30 มหาวิทยาลัยทั่วประเทศ โดยจะมีการอบรมอาจารย์ และการจัดทําหลักสูตรการเป็นผู้ประกอบการ จํานวน 8 หลักสูตร สําหรับนักศึกษา 30,000 คนและยังจะมีการจัดพื้นที่ในมหาวิทยาลัยให้นักศึกษาเข้ามาใช้ในการพัฒนาธุรกิจใหม่ โดยตั้งเป้าให้มีการสร้างธุรกิจใหม่ 550 ราย
นอกจากนี้ จะมีการจัดงาน Startup Thailand 2017 ในเดือนกรกฎาคม 2560 ที่ศูนย์ประชุมแห่งชาติสิริกิติ์ เพื่อสร้างการรับรู้และแรงบันดาลใจให้กับธุรกิจเริ่มต้น โดยตั้งเป้าให้เป็นงาน Startup ที่ใหญ่ที่สุดของภูมิภาคเอเชียในอนาคตอันใกล้ขณะเดียวกัน กําลังมีการพัฒนาย่านวิสาหกิจเริ่มต้นและย่านนวัตกรรม จํานวน 13 แห่งทั่วประเทศ โดยมีโครงการนําร่อง 4 ย่านในกรุงเทพฯ ได้แก่ ย่านโยธี สามย่าน กล้วยน้ําไท และคลองสานด้าน SMEs และ OTOP กระทรวงวิทยาศาสตร์ฯ มีโปรแกรมสนับสนุนการพัฒนาเทคโนโลยีและนวัตกรรม (ITAP) เพื่อทําหน้าที่เป็นที่ปรึกษาด้านการวิจัยและพัฒนา และสนับสนุนการพัฒนาเทคโนโลยีและนวัตกรรมของภาคอุตสาหกรรมโดยในปี 2560 มีเป้าหมายสนับสนุนผู้ประกอบการ จํานวน 2,000 ราย ส่วนการยกระดับ OTOP ในปี 2560 มีเป้าหมายพัฒนาผู้ประกอบการ OTOP รวม 600 รายเพื่อสนับสนุนการวิจัยและพัฒนาของภาคเอกชน กระทรวงวิทยาศาสตร์ฯได้ดําเนินโครงการ Talent Mobility เพื่อให้เกิดการเคลื่อนย้ายนักวิจัยจากมหาวิทยาลัยและสถาบันวิจัยของภาครัฐจํานวน 500 คนไปปฏิบัติงานกับผู้ประกอบการ
ข่าว : นายปวีณ ควรแย้ม
ภาพและวีดีโอ : นายภูมินทร์ ปั้นเล็ก
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 - 3732 โทรสาร 02 333 3834
E-Mail :pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นผู้แทนรัฐบาล รับมอบเงินช่วยเหลือผู้ประสบอุทกภัยภาคใต้ จากคณะบุคคลขององค์กรภาครัฐและเอกชน
วันศุกร์ที่ 24 มีนาคม 2560
รมต.นร. ออมสินฯ เป็นผู้แทนรัฐบาล รับมอบเงินช่วยเหลือผู้ประสบอุทกภัยภาคใต้ จากคณะบุคคลขององค์กรภาครัฐและเอกชน
รมต.นร. ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชนจํานวน 6 คณะ
วันนี้ (23มีนาคม2560)เวลา16.00น. ณ บริเวณด้านหน้าอาคาร สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชนจํานวน 6 คณะ
โอกาสนี้ รัฐมนตรีประจําสํานักนายกรัฐมนตรีในฐานะผู้แทนรัฐบาลได้รับมอบเงินช่วยเหลือผู้ประสบอุทกภัยภาคใต้จากคณะต่าง ๆ ดังกล่าว พร้อมได้กล่าวขอบคุณคณะบุคคลของภาครัฐและเอกชนที่ได้ร่วมแรงร่วมใจกันมาบริจาคเงินในครั้งนี้ ซึ่งทางรัฐบาลจะได้นําเงินไปช่วยเหลือฟื้นฟูผู้ที่ประสบภัยน้ําท่วมในภาคใต้ตามเจตนารมณ์ของผู้บริจาคโดยเร่งด่วนต่อไป ทั้งนี้ รัฐบาลขอกล่าวขอบคุณเหล่าทัพและหน่วยงานต่าง ๆ ทีให้การสนับสนุนงบประมาณ และเจ้าหน้าที่ทุกหน่วย ที่ได้เร่งดําเนินการช่วยเหลือประชาชนผู้ประสบอุทกภัยได้อย่างทั่วถึง
ทั้งนี้ รัฐบาลได้จัดตั้ง“ศูนย์ช่วยเหลือประชาชนประสบภัยน้ําท่วมภาคใต้”ขึ้น ณ สํานักงานปลัดสํานักนายกรัฐมนตรี ทําเนียบรัฐบาล เพื่อเป็นศูนย์กลางในการรวบรวมเงินบริจาคของพี่น้องประชาชนทั่วประเทศจัดส่งให้จังหวัดหรือหน่วยงานที่เกี่ยวข้อง เพื่อนําไปบรรเทาความเดือดร้อนให้กับประชาชนผู้ประสบอุทกภัยในพื้นที่จังหวัดภาคใต้ โดยประชาชนในทุกภาคส่วนที่ประสงค์จะช่วยเหลือประชาชนที่เดือดร้อนในครั้งนี้สามารถบริจาคเงินเข้ากองทุนช่วยเหลือผู้ประสบสาธารณภัย สํานักงานปลัดสํานักนายกรัฐมนตรีได้ โดยโอนเงินเข้าที่บัญชีธนาคารกรุงไทย จํากัด (มหาชน) สาขาทําเนียบรัฐบาล เลขที่บัญชี067-0-06895-0โดยผู้ที่ร่วมบริจาคเงินช่วยเหลือผู้ประสบอุทกภัยดังกล่าว สามารถนําใบเสร็จรับเงินการบริจาคฯ มาลดหย่อนภาษีได้ด้วย อนึ่ง รายนามตัวแทนคณะบุคคลจากองค์กรภาครัฐและและภาคเอกชนที่มาบริจาคฯ จํานวน6คณะ มีดังนี้
1.ตัวแทน กระทรวงการคลัง                          จํานวนเงิน 8,990,000.00 บาท
2.ตัวแทน บริษัท ทริปเปิล วี บรอดคาสท์ จํากัด (ไทยรัฐทีวี)  จํานวนเงิน 1,349,606.94 บาท
3.ตัวแทน คณะแพทย์ศาสตร์ศิริราชพยาบาล  จํานวนเงิน    886,145.95 บาท
4.ตัวแทน นักศึกษาหลักสูตรประกาศนียบัตรธรรมาภิบาล
การแพทย์สําหรับผู้บริหารระดับสูง จํานวนเงิน  200,000.00 บาท
5.ตัวแทน สํานักงานปลัดกระทรวงกลาโหม                 จํานวนเงิน131,418.00 บาท
6.ตัวแทน สมาคมไต้หวันแห่งประเทศไทย
และสมาคมการค้าไทย – ไต้หวัน                     จํานวนเงิน   149,000.00 บาท
สรุปยอดเงินที่คณะบุคคลขององค์กรภาครัฐและเอกชนที่บริจาคช่วยเหลือผู้ประสบอุทกภัยภาคใต้จํานวน 6คณะ ยอดเงินรวม11,706,170.89 บาท
*************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-งานแถลงข่าว “การจัดงาน Thailand Industry Expo 2017”
วันศุกร์ที่ 14 กรกฎาคม 2560
งานแถลงข่าว “การจัดงาน Thailand Industry Expo 2017”
รัฐมนตรีว่าการกระทรวงอุตสาหกรรม เป็นประธานแถลงข่าว “การจัดงาน Thailand Industry Expo 2017” กําหนดแนวคิดการจัดงาน คือ Thailand Industry 4.0 : One Transformation, Thousand Opportunities หรือปฏิรูปอุตสาหกรรม 4.0 สรรค์สร้างโอกาสอนาคตไทย
วันนี้ (14 กรกฎาคม 2560) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานแถลงข่าว “การจัดงาน Thailand Industry Expo 2017” กําหนดแนวคิดการจัดงาน คือ Thailand Industry 4.0 : One Transformation, Thousand Opportunities หรือปฏิรูปอุตสาหกรรม 4.0 สรรค์สร้างโอกาสอนาคตไทย ซึ่งจัดขึ้นระหว่างวันที่ 25-30 กรกฎาคม 2560 ณ ชาเลนเจอร์ ฮอลล์ 1-3 อิมแพ็ค เมืองทองธานี ตั้งแต่เวลา 10.00 – 22.00 น. โดยมีนายสมชาย หาญหิรัญ ปลัดกระทรวงอุตสาหกรรม และนายพสุ โลหารชุน อธิบดีกรมส่งเสริมอุตสาหกรรม ร่วมแถลงข่าว ณ ห้องนิทรรศการ ชั้น 1 อาคารกรมส่งเสริมอุตสาหกรรม
รัฐมนตรีว่าการกระทรวงอุตสาหกรรม กล่าวว่า การจัดงาน Thailand Industry Expo ในปีนี้ มีการนําเสนอเทคโนโลยี นวัตกรรม สินค้าและบริการที่ทันสมัย รวมทั้งเป็นเวทีเปิดกว้างในการแสดงศักยภาพอุตสาหกรรมไทยที่หลากหลาย ครบวงจร พร้อมระดมสุดยอดผู้ประกอบการภาคอุตสาหกรรม ชั้นนําของประเทศทั้งภาครัฐและเอกชน อาทิ ผู้ประกอบการรายใหญ่กลุ่ม SMEs และวิสาหกิจชุมชน หรือ OTOP ทั่วประเทศกว่า 1,500 ราย ร่วมจัดแสดงนวัตกรรมหลากหลาย
กระทรวงอุตสาหกรรมยังเล็งเห็นถึงการขยายความร่วมมือไปยังกลุ่มธุรกิจ ภาคอุตสาหกรรมในต่างประเทศมากขึ้น โดยจัดพื้นที่โซน 4.0 International Business Matching Pavilion ขึ้นเป็นปีแรก เพื่อเปิดเวทีให้ผู้ประกอบการไทยได้มีโอกาสจับคู่ทางธุรกิจกับผู้ประกอบการจากต่างประเทศ พร้อมการจัดแสดงเทคโนโลยีและอุตสาหกรรมที่น่าสนใจจากประเทศชั้นนําและคู่ค้าสําคัญของไทยด้วย อาทิ ญี่ปุ่น จีน เกาหลี อินโดนีเซีย และมาเลเชีย เป็นต้น รวมผู้ประกอบการในโซนนี้กว่า 76 ราย นอกจากนี้ภายในงาน ยังแบ่งโซนต่างๆ ได้แก่
โซน Royal Pavilion : นิทรรศการเทิดพระเกียรติฯสมเด็จพระเจ้าอยู่หัว และพระบรมวงศานุวงศ์ และการถวายพระพรสมเด็จพระเจ้าอยู่หัววชิราลงกรณ บดินทรเทพยวรางกูร เนื่องในโอกาสวันคล้ายวันพระราชสมภพ 28 กรกฎาคม
โซน Thailand Industry Innovation Showcase Pavilion : การนําเสนอพัฒนาการอุตสาหกรรมของประเทศไทยที่กําลังก้าวเข้าสู่ยุคThailand Industry 4.0 ทั้งในประเทศและต่างประเทศผ่านแนวคิด "Smart Farming, Smart Factory, และ Smart Life & People" เพื่อฉายภาพอนาคตและคุณภาพ ชีวิตที่ดีขึ้นในยุค Thailand 4.0
โซน Fashion Districts : การตกแต่งพื้นที่ที่ถ่ายทอดอัตลักษณ์ของแต่ละย่านการค้า จํานวน 8 ย่าน ได้แก่ ผ้าไหมปักธงชัย จ.นครราชสีมา ย่านการค้ามีนบุรี ศูนย์การค้าเทอมินัล 21 ตลาดนัดสวนจตุจักร ย่านการค้าสําเพ็ง สยามสแควร์ คริสตัล วิรันดา และผ้ามัดย้อม จ.สกลนคร
โซน Creative and Innovative Entrepreneur : การนําเสนอผลิตภัณฑ์สินค้าและบริการที่มีความคิดสร้างสรรค์และมีนวัตกรรมโดดเด่น จากผู้ประกอบการที่ได้รับการคัดเลือก ได้แก่ ผู้ประกอบการ กลุ่มดิจิทัล เทคโนโลยีและอินเตอร์เน็ตเชื่อมต่อ กับผู้ประกอบการกลุ่มอาหาร เกษตร ชีวภาพ กว่า 15 ราย
โซน SMEs & OTOP Categories by product : ร้านของธุรกิจ SMEs และร้านของผลิตภัณฑ์โอท็อป และโซน Thailand Food Valley บูธจําหน่ายสินค้าผลิตภัณฑ์อาหารและอาหารแปรรูป จากร้านค้าชั้นนําจากทั่วประเทศ กว่า 126 บูธ
รัฐบาลไทย-ข่าวทำเนียบรัฐบาล-กกจ.เผย ความคืบหน้าต่ออายุแรงงานต่างด้าว [กระทรวงแรงงาน]
วันพฤหัสบดีที่ 16 เมษายน 2563
กกจ.เผย ความคืบหน้าต่ออายุแรงงานต่างด้าว [กระทรวงแรงงาน]
เมื่อวันที่ 16 เมษายน 2563 นายสุชาติ พรชัยวิเศษกุล อธิบดีกรมการจัดหางาน เผยความคืบหน้า การดําเนินการต่ออายุใบอนุญาตทํางาน และขออยู่ต่อในราชอาณาจักร ของแรงงานต่างด้าว ตามมติ ครม.วันที่ 20 สิงหาคม 2562 ว่า
ขณะนี้ มี นายจ้างหรือผู้รับอนุญาตให้นําคนต่างด้าวมาทํางานยื่นบัญชีรายชื่อ(Name List) ต้องการจ้างแรงงานต่างด้าวภายในวันที่ 31 มีนาคม 2563 แล้วจํานวน 1,266,351 คน เป็นสัญชาติ กัมพูชา 213,461 คน ลาว 50,581 คน และ เมียนมา 1,002,309 คน ชําระค่าธรรมเนียมใบอนุญาตทํางานแล้ว 1,044,055 คน ยื่น ตท.2 แล้ว 760,837 คน ได้รับบัตรประจําตัวคนซึ่งไม่มีสัญชาติไทย (บัตรชมพู) ซึ่งจะอนุญาตทํางานถึง 31 มีนาคม 2565 แล้ว 710,358 คน จําแนกเป็น กัมพูชา 105,779 คน ลาว 28,541 คน และเมียนมา 576,038 คน และมีแรงงานต่างด้าวคงเหลือที่จะต้องดําเนินการอีก จํานวน 555,993 คน
นายสุชาติ พรชัยวิเศษกุล อธิบดีกรมการจัดหางานกล่าวเพิ่มเติมว่า ถึงแม้ว่า คณะรัฐมนตรี จะมีมติเมื่อวันที่ 15 เมษายน 2563 เห็นชอบผ่อนปรนให้แรงงานต่างด้าวและผู้ติดตามสัญชาติกัมพูชา ลาว และเมียนมา ตามมติ ครม.วันที่ 20 สิงหาคม 2562 ที่นายจ้างหรือผู้รับอนุญาตให้นําคนต่างด้าวมาทํางานได้ยื่นบัญชีรายชื่อความต้องการจ้างแรงงานต่างด้าวต่อกระทรวงแรงงานแล้วภายในวันที่ 31 มีนาคม 2563 ที่ผ่านมา แต่ไม่สามารถดําเนินการขออนุญาตทํางานให้แล้วเสร็จได้ตามกําหนดในช่วงระยะเวลาที่เกิดการแพร่ระบาดของโรคโควิด-19 ให้อยู่ในราชอาณาจักรชั่วคราวและสามารถทํางานไปพลางก่อนได้ ถึงวันที่ 30 พฤศจิกายน 2563 และยกเว้นค่าเปรียบเทียบปรับการอยู่เกินกําหนด (Over Stay)
แต่ขอให้นายจ้างหรือผู้รับอนุญาตให้นําคนต่างด้าวมาทํางาน ที่ยื่นบัญชีรายชื่อความต้องการจ้างแรงงานต่างด้าว ติดตามดําเนินการตามขั้นตอน เพื่อให้แล้วเสร็จตามที่กําหนด ได้แก่ การนัดหมายให้แรงงานต่างด้าวเข้ารับการตรวจสุขภาพในโรงพยาบาลของรัฐ การยื่นขอรับใบอนุญาตทํางานผ่านทางระบบออนไลน์ (https://e-workpermit.doe.go.th/) และการจัดเก็บข้อมูลชีวภาพและอัตลักษณ์บุคคล (Biometrics Data)
และในระหว่างระยะเวลาที่ผ่อนปรนนี้ ให้ใช้บัญชีรายชื่อความต้องการจ้างแรงงานต่างด้าว (Name List) ที่กรมการจัดหางานออกให้ และใบอนุญาตทํางานฉบับเดิม ในการเป็นหลักฐานจ้างแรงงานต่างด้าว ไปพลางก่อน
รัฐบาลไทย-ข่าวทำเนียบรัฐบาล-​สธ.สั่งเฝ้าระวัง 20 รพ. ที่น้ำท่วมซ้ำซากและโรคที่มากับน้ำ
วันเสาร์ที่ 14 ตุลาคม 2560
​สธ.สั่งเฝ้าระวัง 20 รพ. ที่น้ําท่วมซ้ําซากและโรคที่มากับน้ํา
ปลัดกระทรวงสาธารณสุข สั่งสํารองยาและเวชภัณฑ์ 2 แสนชุด และให้20 โรงพยาบาลเฝ้าระวังสถานการณ์น้ําท่วมอย่างใกล้ชิด พร้อมเฝ้าระวังโรคที่มากับน้ํา  รักษาผู้ป่วยให้ดีที่สุด
ปลัดกระทรวงสาธารณสุข สั่งสํารองยาและเวชภัณฑ์ 2 แสนชุด และให้20 โรงพยาบาลเฝ้าระวังสถานการณ์น้ําท่วมอย่างใกล้ชิด พร้อมเฝ้าระวังโรคที่มากับน้ํา รักษาผู้ป่วยให้ดีที่สุด
นายแพทย์โอภาส การย์กวินพงศ์ รองปลัดกระทรวงสาธารณสุข ในฐานะโฆษกกระทรวงให้สัมภาษณ์ว่า จากประกาศกรมอุตุนิยมวิทยาในช่วงวันที่ 9-15 ตุลาคม 2560 ประเทศไทยมีปริมาณฝนเพิ่มมากขึ้น และมีฝนตกหนักต่อเนื่อง ทําให้เกิดน้ําท่วมในหลายพื้นที่ น พ. เจษฎา โชคดํารงสุขปลัดกระทรวงสาธารณสุข สั่งสํารองยาและเวชภัณฑ์ 2 แสนชุด และให้สถานพยาบาลในพื้นที่เสี่ยงติดตามสถานการณ์ด้านอุทกภัย อย่างใกล้ชิด สําหรับโรงพยาบาลใน 20 จังหวัด ที่เสี่ยง ได้แก่ 1.อุบลราชธานี2.ร้อยเอ็ด 3.พระนครศรีอยุธยา 4.พิษณุโลก 5.ชัยภูมิ 6.ลพบุรี 7.สุโขทัย 8.อ่างทอง9.ชลบุรี 10.พิจิตร 11.ตาก12.เชียงใหม่ 13.ขอนแก่น 14.สุพรรณบุรี 15.อุทัยธานี 16.ชัยนาท 17.กําแพงเพชร           18.นครสวรรค์ 19.สิงห์บุรี 20. พะเยา ขณะนี้มีรพ.สต.ที่ได้รับผลกระทบได้แก่ รพ.สต.ชี้น้ําร้าย 1 และรพสต.ชีน้ําร้าย 2 อ.อินทร์บุรี จ.สิงห์บุรี ปิดให้บริการ ส่วน รพ.สต.ทับยา เปิดให้บริการ ณ บริเวณเทศบาลตําบลทับยา อ.อินทร์บุรี จ.สิงห์บุรี
นายแพทย์โอภาสกล่าวว่าให้โรงพยาบาลเฝ้าระวังผลกระทบด้านสุขภาพที่อาจจะเกิดขึ้น และดําเนินการดังนี้ 1.จัดตั้งศูนย์ปฏิบัติการเพื่อประสานงานและติดตามสถานการณ์2.เตรียมทีมดําเนินการด้านการแพทย์และสาธารณสุขเชิงรุกแก่ผู้ประสบภัยโดยให้บริการสนับสนุนทรัพยากร ยาและเวชภัณฑ์ต่างๆ 3.ประเมินความเสี่ยงด้านสุขภาพที่อาจจะเกิดขึ้นต่อผู้ประสบภัย เตรียมจุดบริการนอกโรงพยาบาล หากประชาชนไม่สามารถเดินทางมาโรงพยาบาลได้ ให้จัดทีมแพทย์เคลื่อนที่ให้บริการประชาชนในพื้นที่นั้นๆ และเตรียมทีมหมอครอบครัวติดตามกลุ่มผู้ป่วยโรคเรื้อรังให้ได้รับการดูแลไม่ให้ขาดยา รวมถึงการดูแลฟื้นฟูผู้ประสบภัยหลังน้ําท่วม หากพื้นที่ใดต้องการยา เวชภัณฑ์ สิ่งสนับสนุนแจ้งกองสาธารณสุขฉุกเฉิน (สธฉ.) ซึ่งสามารถนําส่งได้ทันที
นายแพทย์โอภาส กล่าวเพิ่มเติมว่า สภาวะน้ําท่วมที่เกิดขึ้นมักมีปัญหาสุขภาพอนามัย ตามมา เพราะกระแสน้ําจะพาให้สิ่งสกปรก/เชื้อโรคแพร่กระจาย แหล่งน้ําสําหรับการอุปโภคบริโภคปนเปื้อน อาจเกิดโรคระบาดได้ง่าย เช่น โรคอุจจาระร่วง อาหารเป็นพิษ โรคฉี่หนู ไข้หวัด โรคตาแดง สัตว์มีพิษและของมีคม รวมถึงการเสียชีวิตจากการจมน้ําและไฟดูด ไฟช็อต อีกด้วย จึงขอให้ประชาชนได้ระมัดระวังและดูแลสุขภาพโดยสวมใส่เสื้อผ้า ที่สะอาด ไม่เปียกชื้นเพื่อรักษาร่างกายให้อบอุ่นอยู่เสมอ หากมีบุคคลในครอบครัวป่วยเป็นไข้หวัด ขอให้นอนพักสวมหน้ากากอนามัย เพื่อป้องกันการแพร่เชื้อสู่ผู้อื่น หากอาการยังไม่ดีขึ้นภายใน 2 วัน ให้รีบพบแพทย์หรือรพ.สต.ใกล้บ้าน หากจําเป็นลุยน้ํา ย่ําโคลน ควรสวมรองเท้าบูท ล้างทําความสะอาดมือ เท้า ด้วยสบู่และเช็ดให้แห้งทุกครั้ง แต่หากมีอาการปวดศีรษะ มีไข้สูงทันทีทันใด ปวดเมื่อยกล้ามเนื้อ โดยเฉพาะที่น่องและโคนขา คลื่นไส้ ท้องเสีย ให้รีบพบแพทย์ทันที นอนในมุ้งหรือห้องที่มีมุ้งลวด ป้องกันยุงกัด อย่าลงเล่นน้ําในบริเวณน้ําลึกและเชี่ยว เก็บสิ่งของและเครื่องใช้ต่างๆ ภายในบ้านให้เป็นระเบียบ ป้องกันสัตว์มีพิษและอุบัติเหตุจากของมีคม หากเจ็บป่วยฉุกเฉิน โทร 1669 ตลอด 24 ชั่วโมง
รัฐบาลไทย-ข่าวทำเนียบรัฐบาล-ยกเว้นภาษีเงินได้บุคคลธรรมดาสำหรับ
วันจันทร์ที่ 6 เมษายน 2563
ยกเว้นภาษีเงินได้บุคคลธรรมดาสําหรับ
วันพุธที่ 1 เมษายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลยกเว้นภาษีเงินได้บุคคลธรรมดาสําหรับค่าตอบแทนการเสี่ยงภัยของบุคลากรทางการแพทย์และสาธารณสุข ซึ่งเป็นเงินได้พึงประเมินที่ได้รับในปีภาษี 2563 ประกอบด้วย ค่าตอบแทนเสี่ยงภัยในการเฝ้าระวังสอบสวนป้องกันควบคุมและรักษาผู้ป่วยจากโรคCOVID-19 และ ค่าตอบแทนผู้ที่ไม่ได้เป็นข้าราชการ หรือเป็นข้าราชการที่มีความรู้ความสามารถ และประสบการณ์ในการให้คําปรึกษาด้านการแพทย์เพื่อรับมือกับการแพร่ระบาดของโรค COVID-19 ที่ได้รับแต่งตั้งจากกระทรวงสาธารณสุข เพื่อสนับสนุนให้บุคลากรทางการแพทย์และสาธารณสุขที่ปฏิบัติงานดูแลช่วยเหลือประชาชนต่อสู้กับโรค COVID-19 มีขวัญกําลังใจ และช่วยลดภาระภาษีสําหรับค่าตอบแทนพิเศษจากการปฏิบัติงานเพื่อสังคมดังกล่าวอีกด้วย
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ กล่าวปาฐกถาพิเศษในงานสัมมนาวิชาการ “TCT/TTA Joint Seminar 2019”
วันศุกร์ที่ 18 มกราคม 2562
รมว.กระทรวงดิจิทัลฯ กล่าวปาฐกถาพิเศษในงานสัมมนาวิชาการ “TCT/TTA Joint Seminar 2019”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวปาฐกถาพิเศษในงานสัมมนาวิชาการ “TCT/TTA Joint Seminar 2019” หัวข้อ “Digital Technology and Transformation to Smart Life & Aging Society” จัดโดย สมาคมโทรคมนาคมแห่งประเทศไทย ในพระบรมราชูปถัมภ์ (TCT) และสมาคมโทรคมนาคมแห่งญี่ปุ่น (TTA) ซึ่งมีผู้ทรงคุณวุฒิด้านโทรคมนาคม ผู้ประกอบการภาคเอกชน ทั้งของประเทศไทยและญี่ปุ่น กว่า 200 คน ร่วมงาน ณ โรงแรมสวิสโซเทล เลอ คองคอร์ด ถ.รัชดาภิเษก กรุงเทพฯ เมื่อวันที่ 17 มกราคม 2562 โดยมีวัตถุประสงค์เพื่อแลกเปลี่ยนความรู้ ประสบการณ์ในการพัฒนาเทคโนโลยีใหม่ๆ ด้านโทรคมนาคมของญี่ปุ่นและไทย และนําไปประยุกต์ใช้เพื่อพัฒนาคุณภาพชีวิต รองรับการเปลี่ยนผ่านสู่สังคมสูงอายุอย่างมีประสิทธิภาพ
*****************
รัฐบาลไทย-ข่าวทำเนียบรัฐบาล-ธ.ออมสิน มอบแอลกอฮอล์สเปรย์ให้ประชาชนเขตพญาไท [กระทรวงการคลัง]
วันพฤหัสบดีที่ 23 เมษายน 2563
ธ.ออมสิน มอบแอลกอฮอล์สเปรย์ให้ประชาชนเขตพญาไท [กระทรวงการคลัง]
ธ.ออมสิน มอบแอลกอฮอล์สเปรย์ให้ประชาชนเขตพญาไท
นางพิชญ์สินี ตั้งตรงจิตต์ ผู้ช่วยผู้อํานวยการธนาคารออมสิน นายวินัย สิทธิไวทยาภรณ์ ผู้อํานวยการฝ่ายพัฒนาสังคมและสิ่งแวดล้อม พร้อมด้วยพนักงาน-ลูกจ้างธนาคารออมสิน ลงพื้นที่มอบผลิตภัณฑ์แอลกอฮอล์สเปรย์ ตาม "โครงการกระทรวงการคลังร่วมใจสู้ภัย COVID-19" สําหรับทําความสะอาดมือ จํานวน 1,200 ชิ้น ให้กับประชาชนในพื้นที่เขตพญาไท เพื่อนําไปใช้ในการป้องกันและแก้ไขปัญหาการแพร่ระบาดของเชื้อไวรัส COVID-19 ณ ย่านสะพานควาย-ย่านอารีย์สัมพันธ์ เขตพญาไท กรุงเทพฯ เมื่อวันที่ 23 เมษายน 2563
สําหรับการมอบแอลกอฮอล์เจล หรือแอลกอฮอล์สเปรย์ ในโครงการดังกล่าวเป็นความร่วมมือระหว่าง กรมสรรพสามิต ธนาคารออมสิน และสํานักงานสลากกินแบ่งรัฐบาล ได้ปรับวิธีการแจกจ่ายประชาชนให้เหมาะกับสถานการณ์ เพื่อลดการรวมตัวของคนจํานวนมากตามมาตรการ Social Distancing ของรัฐบาล ซึ่งก่อนหน้านี้ธนาคารได้ส่งมอบแอลกอฮอล์เจลให้กับโรงพยาบาล หน่วยงานด้านสาธารณสุข และจังหวัดต่างๆ เพื่อนําไปมอบให้แก่ประชาชน ตามที่ได้นําเสนอข่าวมาก่อนหน้านี้แล้ว
รัฐบาลไทย-ข่าวทำเนียบรัฐบาล-กสร. เตือนลูกจ้างอย่าเที่ยวเพลินกลับมาทำงานให้ทันตามกำหนด
วันอาทิตย์ที่ 15 เมษายน 2561
กสร. เตือนลูกจ้างอย่าเที่ยวเพลินกลับมาทํางานให้ทันตามกําหนด
กรมสวัสดิการและคุ้มครองแรงงาน เตือนลูกจ้างวางแผนเดินทางช่วงหยุดยาวเทศกาลสงกรานต์กลับมาทํางานตามวันเวลาที่กําหนด โดยไม่ขาดงานติดต่อกันเกิน 3 วัน เพราะอาจเป็นสาเหตุให้ถูกลงโทษทางวินัยหรือบอกเลิกจ้างได้
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวว่า ในช่วงเทศกาลสงกรานต์สถานประกอบกิจการส่วนใหญ่ได้ประกาศให้เป็นวันหยุดต่อเนื่องเป็นระยะเวลาหลายวัน เพื่อให้ลูกจ้างเดินทางกลับไปเยี่ยมครอบครัว และร่วมกิจกรรมตามประเพณีนิยม กสร. ขอฝากเตือนไปยังลูกจ้างทุกท่านที่เดินทางกลับภูมิลําเนาหรือเดินทางท่องเที่ยวต่างจังหวัดในช่วงสงกรานต์ให้วางแผนการเดินทางไปกลับเพื่อความสะดวก ปลอดภัยและกลับมาทํางานทันตามวันเวลาที่กําหนด เพื่อไม่ให้ขาดงานโดยไม่มีเหตุอันจําเป็น เพราะอาจทําให้ลูกจ้างถูกลงโทษทางวินัยและอาจเป็นสาเหตุให้นายจ้างบอกเลิกจ้างได้
อธิบดีกรมสวัสดิการและคุ้มครองแรงงาน กล่าวเพิ่มเติมว่า พระราชบัญญัติคุ้มครองแรงงาน พ.ศ.2541 ได้กําหนดกรณีลูกจ้างละทิ้งหน้าเป็นเวลา 3 วันทํางานติดต่อกันไม่ว่าจะมีวันหยุดคั่นหรือไม่ก็ตามโดยไม่มีเหตุอันสมควรนายจ้างสามารถเลิกจ้างได้โดยไม่ต้องจ่ายค่าชดเชย ทั้งนี้เพื่อไม่ให้เกิดเหตุดังกล่าวขึ้นจึงขอให้ลูกจ้างปฏิบัติตามกฎหมาย และระเบียบ ข้อบังคับเกี่ยวกับการทํางานอย่างเคร่งครัด
รัฐบาลไทย-ข่าวทำเนียบรัฐบาล-จุรินทร์นำแก้อุปสรรค ! ควง2รัฐมนตรี ตรวจการสร้างด่านสะเดาแห่งที่2 คืบ 95% เร่งหาแนวทางแก้อุปสรรคค้าชายแดน ไทย-มาเลเซีย
วันจันทร์ที่ 2 กันยายน 2562
จุรินทร์นําแก้อุปสรรค ! ควง2รัฐมนตรี ตรวจการสร้างด่านสะเดาแห่งที่2 คืบ 95% เร่งหาแนวทางแก้อุปสรรคค้าชายแดน ไทย-มาเลเซีย
(1 กันยายน 2562 เวลา 10.30 น.) โดยก่อนการเป็นประธานนําการประชุมหารือแนวทางการแก้ไขอุปสรรคทางการค้าระหว่างไทย-มาเลเซีย ที่จังหวัดสงขลา ร่วมกับ นายนิพนธุ์ บุญญามณี รัฐมนตรีช่วยว่าการกรทรวงมหาดไทย นายถาวร เสนเนียม รัฐมนตรีช่วยว่าการกระทรวงคมนาคม
พร้อมผู้ว่าราชการจังหวัด ศูนย์อํานวยการบริหารจังหวัดชายแดนภาคใต้ และทุกฝ่ายที่เกี่ยวข้องวันนี้ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นําตรวจการก่อสร้างด่านสะเดาแห่งที่2 ใช้เวลาตรวจการสอบถามความคืบหน้า อุปสรรคปัญหา ทุกมิติ
โดยรายงานระบุว่า รัฐบาลและกระทรวงพาณิชย์ให้ความสําคัญต่อการส่งเสริมการค้าชายแดน ซึ่งมีความสําคัญต่อการพัฒนาเศรษฐกิจและความเป็นอยู่ของประชาชนในพื้นที่ชายแดนใต้ จึงได้จัดการประชุมครั้งนี้เพื่อรับฟังและหารือแนวทางแก้ไขปัญหาอุปสรรคทางการค้าระหว่างไทย-มาเลเซีย ในการผลักดันให้มูลค่าการค้าระหว่างไทยกับมาเลเซียให้เพิ่มขึ้น โดยในปี 2561 การค้าระหว่างไทย-มาเลเซียมีมูลค่าสูงถึง 803,300 ล้านบาท และครึ่งปีแรกของปี 2562 มีมูลค่า 387,041 ล้านบาท
ขณะที่การค้าชายแดนไทย-มาเลเซียมีสัดส่วนสูงถึงร้อยละ 70 ของมูลค่าการค้ารวมไทย-มาเลเซีย (การค้าชายแดนไทย-มาเลเซีย ปี 2561 มีมูลค่า 568,096 ล้านบาท และครี่งปีแรกของปี 2562 มีมูลค่า 271,603 ล้านบาท) ซึ่งในพื้นที่ชายแดนใต้ที่ติดกับมาเลเซียมีด่านศุลกากร 9 ด่านกระจายตามแนวชายแดน
ดังนั้นด่านศุลกากรสะเดาเป็นด่านศุลกากรชายแดนที่มีมูลค่าการนําเข้าส่งออกสินค้าสูงที่สุดในประเทศไทยแต่ละปีเฉลี่ยกว่า 3 แสนล้านบาท จากมูลค่าการค้าชายแดนทั้งประเทศประมาณ 1 ล้านล้านบาท เป็นประตูเชื่อมการค้ากับประเทศเพื่อนบ้านที่สําคัญของไทย รัฐบาลจึงได้ให้ความสําคัญกับด่านศุลกากรสะเดาในฐานะอีกหนึ่งจุดยุทธศาสตร์ด้านเศรษฐกิจสําคัญโดยมีเป้าหมายที่จะให้ด่านศุลกากรสะเดาสามารถรองรับการให้บริการที่มีประสิทธิภาพและเพียงพอกับปริมาณการค้าที่นับวันจะขยายตัวเพิ่มขึ้นอย่างต่อเนื่อง
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้การต้อนรับปลัดกระทรวงยุติธรรมญี่ปุ่น
วันพฤหัสบดีที่ 15 ธันวาคม 2559
ปลัดกระทรวงยุติธรรม ให้การต้อนรับปลัดกระทรวงยุติธรรมญี่ปุ่น
นายชาญเชาวน์ ไชยานุกิจ ปลัดกระทรวงยุติธรรม ให้การต้อนรับนายฮิโรมุ คุโรกาวะ ปลัดกระทรวงยุติธรรมญี่ปุ่น พร้อมคณะ
เมื่อวันพฤหัสบดีที่ ๑๕ ธันวาคม ๒๕๕๙ เวลา ๐๙.๓๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
นายชาญเชาวน์ ไชยานุกิจ ปลัดกระทรวงยุติธรรม
ให้การต้อนรับ
นายฮิโรมุ คุโรกาวะ ปลัดกระทรวงยุติธรรมญี่ปุ่น พร้อมคณะ
ในโอกาสเข้าเยี่ยมคารวะและหารือข้อราชการเกี่ยวกับความร่วมมือ
กับหน่วยงานในกระบวนการยุติธรรมของไทย
รวมทั้งความร่วมมือในการเป็นเจ้าภาพจัดการประชุมสหประชาชาติว่าด้วยการป้องกันอาชญากรรม
และความยุติธรรมทางอาญา สมัยที่ ๑๔ (UN Crime Congress)
ซึ่งกําหนดจัดขึ้นในปี พ.ศ. ๒๕๖๓ ณ ประเทศญี่ปุ่น
รัฐบาลไทย-ข่าวทำเนียบรัฐบาล-กระทรวงเกษตรฯ จับมือภาคเอกชน 16 บริษัท ร่วมแก้ไขปัญหาราคาไข่ไก่ตกต่ำ
วันพุธที่ 21 พฤศจิกายน 2561
กระทรวงเกษตรฯ จับมือภาคเอกชน 16 บริษัท ร่วมแก้ไขปัญหาราคาไข่ไก่ตกต่ํา
กระทรวงเกษตรฯ จับมือภาคเอกชน 16 บริษัท ร่วมแก้ไขปัญหาราคาไข่ไก่ตกต่ํา
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า ตามที่ราคาไข่ไก่ยังไม่มีเสถียรภาพ เกษตรกรผู้เลี้ยงไก่ไข่ยังได้รับผลกระทบ และเรียกร้องให้กระทรวงเกษตรและสหกรณ์ช่วยแก้ไขปัญหาดังกล่าว นั้น ทั้งนี้ได้มอบหมายกรมปศุสัตว์เข้าไปแก้ไขปัญหาอย่างเร่งด่วน โดยได้เชิญผู้เกี่ยวข้องมาร่วมหารือและขอความร่วมมือในแก้ไขปัญหาราคาไข่ไก่ตกต่ํา ประกอบไปด้วย ผู้ประกอบการเลี้ยงไก่ไข่รายใหญ่จํานวน 16 บริษัท ซึ่งได้ให้ข้อมูลว่า เนื่องจากผลผลิตไข่ยังออกมาปริมาณมากเกินความต้องการของตลาด (demand) จึงได้มีมติในการแก้ไขปัญหาราคาไข่ไก่ตกต่ําเร่งด่วน 3 มาตรการ เพื่อปรับลดปริมาณการผลิตไข่ (supply) ดังนี้ 1) ปลดแม่ไก่ไข่ยืนกรง จํานวน 1 ล้านตัว ภายใน1 สัปดาห์ ซึ่งมีบริษัทให้ความร่วมมือ 15 บริษัท 2) ส่งออกไข่ไก่ 60 ล้านฟองภายใน 1 เดือน ซึ่งมีบริษัทให้ความร่วมมือ 13 บริษัท (ซีพี 40 ล้านฟอง /เบทาโกร 10 ล้านฟอง อื่นๆ 10 ล้านฟอง) และ 3) ปลดพ่อ แม่พันธุ์ไก่ไข่ (ps) อายุ 25-60สัปดาห์ จํานวน 1 แสน ตัว ภายใน 1 สัปดาห์ ซึ่งมีบริษัทให้ความร่วมมือ 16 บริษัท
นอกจากนี้ ได้มอบหมายเจ้าหน้าที่กรมปศุสัตว์ติดตาม ตรวจสอบให้บริษัทดําเนินการตามมติ ดังนี้ 1) ติดตามการปลดแม่ไก่ยืนกรง /ไก่ไข่พ่อ แม่พันธุ์ ให้แล้วเสร็จภายใน 1 สัปดาห์ อย่างช้าต้องไม่เกิน 30 พ.ย. นี้ 2) ติดตามการส่งออกไข่ไก่ทุกสัปดาห์ และ 3) ติดตาม ตรวจสอบห้องเย็น เก็บไข่ไก่รอการส่งออก/ห้ามนําไข่ไก่ 60 ล้านฟองมาจําหน่ายตลาดภายในประเทศ ซึ่งการดําเนินการตามมาตรการข้างต้น คาดว่าจะสามารถทําให้ราคาไข่ไก่ขนาดกลางหรือไข่ไก่ขนาดคละหน้าฟาร์มจะปรับตัวสูงขึ้นฟองละ 2.60 บาท จากปัจจุบันราคาไข่ไก่ขนาดคละอยู่ที่ฟองละ 2.40 บาท ซึ่งถือเป็นราคาที่เกษตรกรจะมีรายได้เพิ่มขึ้นและไม่ขาดทุน.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai